《咏蝶》
宋代·舒岳祥

前身曾学昭仪舞，时样工为京兆眉。
拣尽好枝无可意，倦寻芳草歇多时。
晓畦雾重狂须减，风槛花飞悮与随。
不但蛛丝深著避，更知红袖亦堪疑。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。